O 7 de setiembre, en a setena calendata d'as eliminatorias, Archentina le ganó por 3-1 a Paraguay, partiu en o cual Messi convirtió o suyo primer gol de tiro libre en a selezión en o Estadio Mario Alberto Kempes. En a uitena calendata, Archentina tenió una actuazión palida en Lima fren a a selezión de Perú, an empazó 1-1. L'11 d'octubre, en a nuena calendata, l'Archentina y Uruguay disputoron o Clasico d'o Río d'a Plata. L'equipo archentín ganó o partiu por 3-0, con dos gols de Messi, o segundo executau en un tiro libre. Cuatre días más tarde, en a dezena calendata, Archentina ganó 2-1 a Chile. Messi anotó un gol y asinas adubió alcanzar o récord de Gabriel Batistuta de 12 gols en un solo año. Finalizó a temporada 2012 o 14 de noviembre, con un empaze sin gols fren a Arabia Saudita.